
เลขานุการได้ตรวจสอบลายมือชื่อสมาชิกสภาที่ได้ลงชื่อตรงกับผู้เข้าร่วมประชุมและมีจำนวนผู้ร่วมประชุมครบองค์ประชุม เชิญท่านประธานดำเนินการประชุมตามระเบียบวาระต่างๆดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
1.1เรื่องการกุศลของโรงพยาบาลควนขนุน ทอดผ้าป่าเพื่อจัดซื้อเครื่องมือแพทย์
1.2เรื่องรณรงค์การคัดแยกขยะ
ระเบียบวาระที่ 2	 เรื่องรับรองรายงานการประชุม
ประธานสภาฯ		มีการรับรองการประชุมเมื่อวันที่ 16 กุมภาพันธ์ 2560
มติที่ประชุม		รับรองรายงานการประชุม
ระเบียบวาระที่ 3	เรื่องที่เสนอใหม่
ประธานสภา		สำหรับวันนี้มีอยู่ 3 ญัตติ
			1.ญัตติขอโอนเงินงบประมาณรายจ่ายประจำปีงบประมาณ 2560
2.ญัตติขอแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2560
3.ญัตติขออนุมัติใช้จ่ายขาดเงินสะสม ประจำปี 2560
ขอเชิญผู้เสนอญัตติครับ
นายกเทศมนตรี	เรียนท่านประธานสภาฯ ผมขออนุญาตท่านประธานสภาให้หัวหน้าสำนักปลัดเป็นผู้เสนอรายละเอียดครับในการเสนอญัตติ
ประธานสภา		อนุญาต
หัวหน้าสำนักปลัด	เรียนประธานสภาฯโอนเพิ่ม (ตั้งจ่ายรายการใหม่)
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์คอมพิวเตอร์ เพื่อโอนตั้งจ่ายรายการใหม่ จำนวน 6,600 บาท รายละเอียดดังนี้ 
เพื่อจ่ายเป็นค่าเครื่องพิมพ์ชนิดเลเซอร์ หรือชนิด LED ขาวดำ (18 หน้า/นาที) ราคาเครื่องละ 3,300 บาท จำนวน 2 เครื่อง เป็นเงิน 6,600 บาท โดยตั้งจ่ายตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 โดยมีคุณลักษณะพื้นฐานดังนี้
- มีความละเอียดในการพิมพ์ไม่น้อยกว่า 600 x 600 dpi
- มีความเร็วในการพิมพ์ร่างไม่น้อยกว่า 18 หน้าต่อนาที (ppm)
- มีหน่วยความจำ (Memory) ขนาดไม่น้อยกว่า 8 MB
- มีช่องเชื่อมต่อ (Interface) แบบ Parallel หรือ USB 2.0 หรือดีกว่า จำนวนไม่น้อยกว่า 1 ช่อง
- สามารถใช้ได้กับ A4, Letter, Legal และ Custom โดยมีถาดใส่กระดาษได้ไม่น้อยกว่า 150 แผ่น
รวมโอนเพิ่ม 6,600 บาท 

โอนลด
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดเงินเดือนและค่าจ้างประจำ ค่าตอบแทนพนักงานจ้าง  จำนวน 6,300 บาท
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์คอมพิวเตอร์ จอภาพแบบ LCD หรือ LED จำนวน 300 บาท 
รวมโอนลด 6,600 บาท
ซึ่งการโอนงบประมาณครั้งนี้ มีเหตุผลดังนี้
1. เพื่อใช้ในการปฏิบัติงานของเจ้าหน้าที่ ทดแทนเครื่องเดิมที่ชำรุดเสียหายไม่คุ้มค่ากับการซ่อมบำรุง
2. เพื่อให้เป็นไปตามกำหนดเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจำปีงบประมาณ พ.ศ. 2560 ตามประกาศ ณ วันที่ 21 เมษายน 2560
3. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป

ประธานสภา	ท่านสมาชิกก็ได้รับฟังรายละเอียดแล้ว ท่านใดจะขออภิปรายเชิญครับ มีหรือไม่ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติให้โอนเงินงบประมาณรายจ่ายประจำปี 2560 (สำนักปลัด)โปรดยกมือ 
มติที่ประชุม				เห็นชอบ		10	เสียง
					ไม่เห็นชอบ	-	เสียง
					งดออกเสียง	1	เสียง
						(ลา	1	คน)
ประธานสภา		ญัตติต่อไปญัตติโอนเงินงบประมาณของกองการศึกษาเชิญผู้เสนอครับ
นายกเทศมนตรี	          เรียนประธานสภาข้าพเจ้า นายสุพัฒน์  หนูจีนเส้ง นายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.๒๕60 แผนงานการศึกษา งานระดับก่อนวัยเรียนและประถมศึกษา  งบลงทุน หมวดค่าครุภัณฑ์ที่ดินและสิ่งก่อสร้าง  ค่าที่ดินและสิ่งก่อสร้าง โครงการปรับปรุงต่อเติมอาคารศูนย์พัฒนาเด็กเล็กบ้านดอนนูด จำนวน 612,000 บาท เพื่อจ่ายเป็นค่า
1. งานปรับปรุง ประกอบด้วย
· งานรื้อฝ้าเพดานพร้อมติดตั้งใหม่ จำนวน 300 ตารางเมตร
· งานรื้อถอนประตูพร้อมวงกบ จำนวน 3 ชุด พร้อมติดตั้งใหม่
· งานรื้อถอนหน้าต่างไม้พร้อมวงกบ จำนวน 2 ชุด พร้อมติดตั้งใหม่
· งานรื้อเชิงชายทับเชิงชายไม้ รอบอาคารทั้งหมด พร้อมติดตั้งใหม่
· งานรื้อถอนหลังคาพร้อมติดตั้งโครงหลังคาเหล็กใหม่ทั้งหมด	
2. งานต่อเติม
ต่อเติมก่อสร้างหลังคาคลุมทางเดินเข้าศูนย์พัฒนาเด็กเล็ก โดยใช้ท่อเหล็กเคลือบสังกะสี ขนาดกว้าง 1.20 เมตร ยาว 11.80 เมตร หลังคาเมทัลชีท และปูกระเบื้องผิวหยาบ ขนาด 12 x  12 จำนวน 36 ตารางเมตร
	พร้อมติดตั้งป้ายโครงการจำนวน 1 ป้าย ฯลฯ ตามรายละเอียดแบบแปลนเทศบาลตำบลหนองพ้อกำหนด ดังนี้
	โอนเพิ่ม	
กองการศึกษา แผนงานการศึกษา งานระดับก่อนวัยเรียนและประถมศึกษา  งบลงทุน หมวดค่าครุภัณฑ์ที่ดินและสิ่งก่อสร้าง  ค่าที่ดินและสิ่งก่อสร้าง โครงการปรับปรุงต่อเติมอาคารศูนย์พัฒนาเด็กเล็กบ้านดอนนูด จำนวน 612,000 บาท คำชี้แจงหน้า  79  ขอโอนเพิ่ม จำนวนเงิน 118,000 บาท 
			โอนลด
	แผนงานบริหารงานทั่วไป งานบริหารทั่วไป หมวดค่าตอบแทนใช้สอยและวัสดุ รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการเลือกตั้ง คำชี้แจงหน้า 65   ขอโอนลด จำนวนเงิน 118,000 บาท 
ดังนั้น เพื่อให้เป็นไปตามระเบียบวาระกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๕๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ บัญญัติไว้ว่าการโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนตั้งจ่ายรายการใหม่ให้เป็นอำนาจอนุมัติของสภาเทศบาล ประกอบกับมีความจำเป็นต้องปรับปรุงต่อเติมศูนย์พัฒนาเด็กเล็กบ้านดอนนูด  เพื่อความปลอดภัยของเด็กๆ และบุคลากร และได้ดำเนินการประกาศสอบราคา จำนวน 2 ครั้ง และไม่มีผู้รับเหมารายใดเข้ายื่นซองเสนอราคาทั้ง 2 ครั้ง  จึงได้มีการประชุมร่วมกันระหว่าง ผู้บริหาร กับ หัวหน้าส่วนราชการของเทศบาลตำบลหนองพ้อ เพื่อแก้ปัญหาดังกล่าวจึงได้ข้อสรุปว่าให้ดำเนินการ ประมาณการค่าวัสดุและค่าก่อสร้างปัจจุบัน สูงกว่าจำนวนงบประมาณที่ประมาณการไว้ในปี พ.ศ.2559 และตั้งไว้ในเทศบัญญัติงบประมาณรายจ่าย ประจำปีงบประมาณ พ.ศ. 2560  และเพื่อเป็นประโยชน์ของทางราชการ ให้โครงการดังกล่าวได้สำเร็จด้วยความเรียบร้อยเป็นไปตามวัตถุประสงค์ กองการศึกษา เทศบาลตำบลหนองพ้อ จึงมีความประสงค์โอนงบประมาณรายจ่ายประจำปีงบประมาณ พ.ศ. 2560 มาตั้งจ่ายเพิ่มเติม ดังรายละเอียดดังกล่าวข้างต้น
ประธานสภา		ญัตติโอนเงินงบประมาณรายละเอียดเกี่ยวกับการซ่อมแซมศูนย์พัฒนาเด็กเล็กบ้าน       ดอนนูดท่านสมาชิกสภาท่านใดเมือได้รับฟังแล้วจะอภิปรายเชิญครับ
ปรีชา  ชาญเมธี	เรียนประธานสภา ผมจำได้ว่าอยู่ในเทศบัญญัติ ผมขอคำตอบด้วยว่าจะได้ทำอีกหรือเปล่าครับ เพราะใกล้หน้าฝนอีกแล้ว
ประธานสภา	เชิญท่านต่อไปครับ
สมเกียรติ  เกื้อชู	เรียนประธานสภา ผมขอขอบคุณท่านายกที่นำเสนอญัตติ แต่ผมสงสัยว่าของเก่าที่รื้อจะเอาไปไหนและให้ใครรับผิดชอบ
ประธานสภา	เชิญท่านสมาชิกท่านต่อไปครับ ถ้าไม่มีเชิญท่านนายกชี้แจงครับ
[bookmark: _GoBack]นายกเทศมนตรี	เรียนประธานสภา ผมขอคุยเรื่องที่จะทำทันหรือไม่นั้น ผมขอแจงว่าทำทันครับ ในส่วน ในเรื่องย้ายเด็กผมได้ไปประสานกับอดีตผู้ใหญ่วิรุณ ซึ่งจะให้เด็กย้ายไปเรียนที่โรงเรียนบ้านโคกวา ส่วนวัสดุที่เหลือใช้ตรงนี้ผมขอให้ทางกองช่างช่วยชี้แจงครับ
ผอ.กองช่าง	เรียนประธานสภา ครับตรงนี้วัสดุที่เหลือใช้เราจะดำเนินการตามระเบียบพัสดุครับว่าจะจัดจำหน่ายครับ
ประธานสภา	มีท่านอื่นหรือไม่ครับถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโอนเงินงบประมาณรายจ่ายประจำปี 2560 กองการศึกษาโปรดยอมือครับ 
มติที่ประชุม				เห็นชอบ		10	เสียง
					ไม่เห็นชอบ	-	เสียง
					งดออกเสียง	1	เสียง
						(ลา	1	คน)
ประธานสภา	ต่อไปเป็นญัตติเรื่องการขอแก้ไขเปลี่ยนแปลงคำชี้แจงงบประมาณรายจ่ายประจำปี2560 เชิญผู้เสนอญัตติครับ
นายกเทศมนตรี	เรียนประธานสภา ผมขอมอบหมายให้ทางกองช่างชี้แจงรายละเอียดในญัตติครับ
ประธานสภา	อนุญาต
ผอ.กองช่าง		เรียนประธานสภา ขอเสนอญัตติ      ขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2560 ดังนี้
	กองช่าง แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน    หมวดค่าครุภัณฑ์ ครุภัณฑ์คอมพิวเตอร์ รายละเอียดหน้า 84 เครื่องคอมพิวเตอร์ ตั้งไว้ 22,000 บาท  
รายละเอียดข้อความเดิม
เครื่องคอมพิวเตอร์ จำนวน 22,000 บาท  เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล แบบที่ 1 โดยมีราคากลาง และคุณลักษณะพื้นฐานของกระทรวงเทคโนโลยีสารสนเทศและการสื่อสาร ตามคุณลักษณะพื้นฐาน ดังนี้
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน     (8 Thread)  
- โดยมีความเร็วสัญญาณนาฬิกาพื้นฐานไม่น้อยกว่า 2.7 GHz  จำนวน  1 หน่วย
- หน่วยประมวลผลกลาง (CPU) มีหน่วยความจำแบบ Cache Memory ขนาดไม่น้อยกว่า   6 MB
- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้
- เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า     1 GB  หรือ
- มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics 
- Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า         1 GB  หรือ
- มีหน่วยประมวลผลที่แสดงภาพติดตั้งอยู่บนแผงวงจรหลักแบบ Onboard Graphics ที่มี 
- ความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB
- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 4 GB
- มีหน่วยจัดเก็บข้อมูล (Hard Drive) ชนิด SATA  หรือดีกว่า ขนาดความจุไม่น้อยกว่า       1 TB จำนวน 1 หน่วย
- มี DVD – RW หรือดีกว่า จำนวน 1หน่วย
- มีช่องเชื่อมต่อระบบเครือข่าย (Network interface) แบบ 10/100/1000 Base – T หรือดีกว่า จำนวนไม่น้อยกว่า 1 ช่อง
- มีแป้นพิมพ์และเมาส์ 
- มีจอภาพแบบ LED หรือดีกว่า Contrast Ratio ไม่น้อยกว่า 600:1 และมีขนาดไม่น้อยกว่า 18.5 นิ้ว จำนวน 1 หน่วย
 				  รายละเอียดข้อความใหม่
เครื่องคอมพิวเตอร์ เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล แบบที่ 1 โดยมีราคากลาง และคุณลักษณะพื้นฐานของกระทรวงเทคโนโลยีสารสนเทศและการสื่อสาร ตามคุณลักษณะพื้นฐาน ดังนี้
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) จำนวน 1 หน่วย โดยมีคุณลักษณะอย่างใดอย่างหนึ่ง ดังนี้
1.ในกรณีที่มีหน่วยความจำแบบ Cache Memory ขนาดไม่น้อยกว่า 2 MB  โดยมีความเร็วสัญญาณนาฬิกาพื้นฐานไม่น้อยกว่า 3.8 GHz และมีหน่วยประมวลผลด้านกราฟิก (Graphics Processing Unit)  ไม่น้อยกว่า 8 แกนหรือ
2.ในกรณีที่มีหน่วยความจำแบบ Cache Memory ขนาดไม่น้อยกว่า 6 MB  ต้องมีความเร็วสัญญาณนาฬิกาพื้นฐานไม่น้อยกว่า 2.7 GHz
- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง ดังนี้
1.เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 1 GB  หรือ
2.มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics  Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 1 GB  หรือ
3.มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มีความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB
- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 4 GB
- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า       1 TB หรือชนิด Solid State Disk ขนาดความจุไม่น้อยกว่า 120 GB จำนวน 1 หน่วย
- มี DVD – RW หรือดีกว่า จำนวน 1หน่วย
- มีช่องเชื่อมต่อระบบเครือข่าย (Network interface) แบบ 10/100/1000 Base – T หรือดีกว่า จำนวนไม่น้อยกว่า 1 ช่อง
- มีแป้นพิมพ์และเมาส์ 
- มีจอภาพแบบ LED หรือดีกว่า Contrast Ratio ไม่น้อยกว่า 600:1 และมีขนาดไม่น้อยกว่า 19 นิ้ว จำนวน 1 หน่วย 
ซึ่งการแก้ไขเปลี่ยนแปลงคำชี้แจงงบประมาณรายจ่ายในครั้งนี้ มีเหตุผลดังนี้
๑. เนื่องจากกระทรวงเทคโนโลยีและการสื่อสารได้มีการเปลี่ยนแปลงเกณฑ์ราคากลางและคุณลักษณะพื้นฐานของคอมพิวเตอร์ประจำปี พ.ศ.2560 ตามประกาศ ณ วันที่ 21 เมษายน  2560
2. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป

ประธานสภา	ขอขอบคุณผอ.กองช่างที่ได้ชี้แจงรายละเอียดการเปลี่ยนแปลงชี้แจง มีสมาชิกสภาท่านใดจะอภิปรายเชิญครับ มีสมาชิกสภาท่านใดจะอภิปรายหรือไม่ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติขอแก้ไขเปลี่ยนแปลงคำชี้แจงงบประมาณรายจ่ายประจำปี2560โปรดยกมือ 
มติที่ประชุม				เห็นชอบ		10	เสียง
					ไม่เห็นชอบ	-	เสียง
					งดออกเสียง	1	เสียง
						(ลา	1	คน)
ประธานสภา	ต่อไปเป็นญัตติขออนุมัติจ่ายขาดเงินสะสม ประจำปี 2560 เชิญท่านายกเสนอญัตติครับ
นายกเทศมนตรี		เรียนประธานสภา ข้าพเจ้า นายสุพัฒน์ หนูจีนเส้ง ตำแหน่งนายกเทศมนตรีตำบลหนองพ้อ  ขอเสนอญัตติขออนุมัติใช้จ่ายเงินสะสม ประจำปีงบประมาณ พ.ศ. 2560  จำนวน  2  โครงการ 
ตามที่สภาเทศบาลตำบลหนองพ้อ ได้อนุมัติจ่ายขาดเงินสะสมประจำปีงบประมาณ พ.ศ. 2560  ในคราวประชุมสภาเทศบาลตำบลหนองพ้อ สมัยสามัญ สมัยที่ 2 ประจำปี พ.ศ.2559 เมื่อวันที่ 17  ตุลาคม 2559 จำนวน 2 โครงการ
1.โครงการซ่อมแซมฝายกั้นน้ำสายคลองสะบ้าย้อย (หูนบเหนือ) หมู่ที่ 2 ตำบลควนขนุน 
2.โครงการก่อสร้างกำแพงกันดิน หมู่ที่ 7 ตำบลควนขนุน 
	แต่โครงการทั้ง 2 โครงการไม่สามารถดำเนินการก่อสร้างหรือซ่อมแซมได้ เนื่องจากราคาที่ผู้รับจ้างเสนอสูงกว่าราคากลางและราคาวงเงินงบประมาณ (ราคาที่สภาอนุมัติให้จ่ายขาดเงินสะสมเมื่อวันที่ 17 ตุลาคม 2559) ประกอบกับราคาวัสดุขณะนั้นต่ำกว่าราคาปัจจุบัน เพื่อแก้ปัญหาความเดือดร้อนของราษฎร ในพื้นที่จากปัญหาข้างต้น จึงขออนุมัติใช้จ่ายเงินสะสมประจำปีงบประมาณ พ.ศ. 2560 หมวดค่าครุภัณฑ์ที่ดินและสิ่งก่อสร้าง ด้านบริการชุมชนและสังคม แผนงานเคหะและชุมชน งานไฟฟ้าถนน จำนวน 2 โครงการ เป็นเงิน  1,509,000 บาท (จัดทำราคากลาง ณ ปัจจุบัน) รายละเอียดดังนี้
1.โครงการซ่อมแซมฝายกั้นน้ำสายคลองสะบ้าย้อย(หูนบเหนือ) หมู่ที่ 2 ตำบลควนขนุน อำเภอควนขนุน จังหวัดพัทลุง งบประมาณ 438,000 บาท เพื่อจ่ายเป็นค่าซ่อมแซมฝายกั้นน้ำสายคลองสะบ้าย้อย(หูนบเหนือ) ยาว 34.00 เมตร สูง 3.00 เมตร ติดตั้งป้ายประชาสัมพันธ์โครงการ จำนวน 1 ป้าย  รายละเอียดตามแบบแปลนเทศบาลตำบลหนองพ้อกำหนด
2.โครงการก่อสร้างกำแพงกันดิน หมู่ที่ 7 ตำบลควนขนุน อำเภอควนขนุน จังหวัดพัทลุง งบประมาณ 1,071,000 บาท เพื่อจ่ายเป็นค่าก่อสร้างกำแพงกันดิน คสล.ริมลำคลองท่าแนะ หมู่ที่ 7 ตำบลควนขนุน ยาว  42.00 เมตร สูง  4.00 เมตร  ติดตั้งป้ายประชาสัมพันธ์โครงการ จำนวน 1 ป้ายรายละเอียดตามแบบแปลนเทศบาลตำบลหนองพ้อกำหนด 
เหตุผลในการใช้จ่ายเงินสะสมในครั้งนี้คือ
1.เพื่อแก้ปัญหาความเดือดร้อนของราษฎร
2.เพื่อให้เป็นไปตามระเบียบกระทรวงมหาดไทย ว่าด้วยการรับเงินระเบียบกระทรวงมหาดไทย ว่าด้วยการรับเงิน การเบิกจ่ายเงิน  การฝากเงิน  การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และ ฉบับแก้ไข (ฉบับที่ 2 ) พ.ศ.2548 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้ 
(1)ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น      ซึ่งเกี่ยวกับด้านการบริการชุมชนและสังคม หรือเป็นกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด 
(2) ได้ส่งเงินสมทบกองทุนส่งเสริมของกิจการขององค์กรปกครองส่วนท้องถิ่นแต่ละประเภทตามระเบียบแล้ว
(3) เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ใช้จ่ายเงินสะสมนั้นเป็นอันพับไป 
ดังนั้น ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ พ.ศ. 2560 ในครั้งนี้เพื่อสภาเทศบาลตำบลหนองพ้อได้พิจารณา
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภา	เรียนเชิญท่านสมาชิกสภาอภิปรายครับ มีอยู่สองโครงการด้วยกันครับ
สมเกียรติ  เกื้อชู	เรียนประธานสภา ทั้งสองโครงการนี้คือหนังเก่ามาฉายใหม่ ผมสงสัยในโครงการหมู่ที่ 2 ราคา 438000 บาท มาตั้งใหม่ 490000 บาท แล้วมันจะทำได้หรือเปล่าครับ
ปรีชา  ชายเมธี	เรียนประธานสภา  เรื่องของหมู่ที่ 2 เสนอมาแล้วถ้าทำไม่ได้อีก ครั้งหลังถ้าเข้ามาอีกอีกผมจะไม่ยกมือให้แล้ว ของหมูที่ 7 ก็เหมือนกัน งบประมาณไปอยู่ที่คันคลองหมด
ศุภชัย  ชูเนียม	เรียนประธานสภา คือความเดือดร้อนของชาวบ้านจริงๆครับ ในหมู่ที่ 7 ความยาวเพิ่มขึ้นมาครับ
ประธานสภา	มีสมาชิกท่านอื่นอีกหรือไม่ครับถ้าไม่มีผมขอมติครับ ท่านสมาชิกสภาท่านใดเห็นชอบออนุมัติให้จ่ายขาดเงินสะสมประจำปี 2560 
มติที่ประชุม				เห็นชอบ		10	เสียง
					ไม่เห็นชอบ	-	เสียง
					งดออกเสียง	1	เสียง
						(ลา	1	คน)
ประธานสภา		ญัตติที่เสนอในวันนี้ก็ได้เสร็จสิ้นเป็นที่เรียบร้อยแล้วต่อไปเป็นเรื่องอื่นๆครับ
ระเบียบวาระที่ 4	เรื่องอื่นๆ
ประธานสภา		ครับสำหรับเรื่องอื่นๆวันนี้ท่านสมาชิกสภาท่านใดมีเรื่องที่จะนำเรียนปรึกษาเชิญครับ
สมเกียรติ  เกื้อชู	เรียนประธานสภา ผมขอฝากโครงการทั้งสองโครงการให้ดำเนินการโดยเร็วโดยเฉพาะโครงการศูนย์พัฒนาเด็กเล็กครับ
กมล  ฉิมรักษ์	เรียนประธานสภา ผมขอนำเรียนถนนสายเกาะฝ้าย – ไสเลียบ ได้ทำหนังสือไปยังผอ.กองช่างแล้วไม่ทราบว่าจะได้ดำเนินการเมื่อไหรครับ
ศุภชัย ชูเนียม	เรียนประธานสภา ผมขอปรึกษาหารือคันคลองหมู่ที่ 8 ที่หัวสะพานว่าดำเนินการอย่างไร และโครงการของหมู่ที่ 7 ฝังลูกท่อสายหัวพรุ – ยางแคครับ เมื่อไหรจะแก้ไขครับ
ประสิทธิ์  จันทร	เรียนประธานสภา เรื่องมาตรประปาที่ตั้งไว้แล้วยังไม่ได้ดำเนินการได้เลยครับ
	เรื่องรถเกรดสายไสขรบตอนนี้ไปถึงไหนแล้ว 
	เรื่องประปาหมู่ที่ 4 ไปถึงไหนแล้วปริมาณน้ำขนาดไหน
	เรื่องผังเมืองช่วยชี้แจงให้ด้วยครับ จะได้ชี้แจงให้ทางชวนบ้านทราบ
ประธานสภา	มีสมาชิกท่านใดจะอภิปรายอีกหรือไม่ครับ
ปรีชา  ชาญเมธี	เรียนประธานสภา เรื่องเทศบัญญัติหมู่ที่ 3,5,7 ว่าตั้งจ่ายตอนไหนแล้วครับ เรื่องของผู้ใหญ่ทั้ง9 หมู่บ้านที่ขอรายละเอียด การประชุมแบบแปลนต่างๆ ว่าจะจัดส่งให้กับผู้ใหญ่ด้วยได้หรือเปล่า และอีกเรื่องถนนสายโคกน้ำหักตอนนี้ถนนเป็นหลุมเป็นบ่อมากช่วยดูแลด้วยครับ
ประธานสภา	ผมขอให้ทางฝ่ายบริหารช่วยชี้แจงด้วยครับ
นายกเทศมนตรี	เรียนประธานสภา ขอบคุณท่านสมเกียรติที่เป็นห่วงเรื่องศูนย์พัฒนาเด็กเล็ก ผมจะดำเนินการอย่างเร่งด่วนคับ ส่วนถนนสายเกาะฝ้าย – ไสเลียบ เดียวจะให้ทางกองช่างออกสำรวจครับ ถนนสายไสขรบตอนนี้รถไปเกรดอยู่ครับ  เครื่องออกกำลังกาย ของหมู่ที่ 3,5,7 ตอนนี้เงินยังไม่เข้าครับ เรื่องขอแบบแปลนเราจะส่งให้กับทางผู้ใหญ่ทุกหมู่บ้านครับ ถนนสายโคกน้ำหักเป็นเขตของชลประทานที่ทางชลประทานต้องรับผิดชอบ
ประสิทธิ์  จันทร	เรียนประธานสภา ผมอยากทราบเรืองมาตรน้ำครับ
นายกเทศมนตรี	เรื่องของมาตรน้ำตอนนี้ทางเทศบาลกำลังดำเนินการอยู่ครับ
ประธานสภา	มีอีกหรือไม่ครับถ้าไม่มี สำหรับวันนี้ผมขอบคุณท่านสมาชิกสภาทุกท่านที่ร่วมประชุม สำหรับวันนี้ผมขอปิดการชุมครับ
ปิดประชุมเวลา 11.00 น.

   
ลงชื่อ	         เลขานุการสภาฯ    ลงชื่อ	                                      ประธานสภาฯ
        (นายกฤษกร  บุษบงก์)				         (นายสุชาติ  เทพโนรา) 
	(ลงชื่อ)				ประธานกรรมการตรวจรายงานการประชุม
   		  (นายสมพงศ์   ศรีเงิน)
	(ลงชื่อ)				กรรมการตรวจรายงานการประชุม
		  (นายสุโท  ปิยะปานันท์)
	(ลงชื่อ)				กรรมการตรวจรายงานการประชุม
		  (นายถาวร  ห้วนแจ่ม)





	





